கேள்வி: அயல் திசுக்கட்டி பற்றி தகவல் சொல்.
பதில்: அயல் திசுக்கட்டி ( teratoma) என்பது ஒரு வகையான கட்டி ஆகும். இது பல இழையம் உருவாகும் தன்மை கொண்டவை. குறிப்பாக முடி, தசை மற்றும் எலும்பு போன்ற பல்வேறு வகைப்பட்ட இழையம்உருவாகும் கட்டிகளாகும். இவை சூலகம், விந்தகம் போன்ற பகுதிகளில் பெரும்பான்மையாகவும் மற்ற பகுதிகளில் குறைவாகவும் உருவாகின்றன. கட்டியானது சிறிய அளவில் இருந்தால் அதன் அறிகுறியும் சிறிய அளவில் இருக்கும். விந்தகம் அயல் திசுக் கட்டிகள் உருவானால் அங்கு வலியற்ற வீக்கம் ஏற்படலாம். அயல்திசுக் கட்டிகளினால் சூல்பை முறுக்கம் மற்றும் விந்தக முறுக்கு அல்லது பிண்ட நீர்க்கோவை போன்ற சிக்கல்கள் ஏற்பட வாய்ப்புள்ளது. அயல் திசுக்கட்டி இருவகைப்படும். அவையாவன முதிர்ந்த அயல் திசுக்கட்டி மற்றும் முதிர்ச்சியற்ற அயல் திசுக்கட்டி ஆகியன ஆகும். முதிர்ந்த அயல்திசுக்கட்டியானது தோல்கட்டி மற்றும் ஆறும்கட்டி போன்றவற்றை உள்ளடக்கியுள்ளது. முதிர்ச்சியற்ற அயல் திசுக்கட்டியானது புற்றுநோய் போன்றவற்றை உள்ளடக்கியுள்ளது. சூலகம் தோன்றக்கூடிய பெரும்பானமையான அயல் திசுக்கட்டிகள் முதிர்ந்த கட்டிகளாகவே காணப்படுகின்றன. விடலைப் பருவம் விரைச்சிரையில் தோன்றக்கூடிய அயல் திசுக்கட்டிகளால் புற்று நோய் ஏற்பட வாய்ப்புள்ளது. உடல்திசு ஆய்வின் மூலம் இதனைத் துல்லியமாகக் கண்டறியலாம். சூலக அயல் திசுக்கட்டி மற்றும் விரைச்சிரையில் தோன்றக்கூடிய அயல் திசுக்கட்டி போன்றவற்றினை குணப்படுத்த அறுவைச் சிகிச்சை மேற்கொள்ளப்படுகிறது. அயல் திசுக்கட்டிகளுக்கு பொதுவாக வேதிச் சிகிச்சைகள்மேற்கொள்ளபடுகிறது. ஆண்களை விட அதிக அளவில் பெண்களே இத்னால் பாதிக்கப்படுகின்றனர். நடுத்தர வயதிலேயே சூலக அயல் திசுக்கட்டிகளால் பாதிக்கப்படுவதைக் கண்டறியப்படுகிறது. விரைச் சிரை அயல்திசுக் கட்டிகளானது குழந்தை மற்றும் விடலைப் பருவம் போன்றவர்களைப் பாதிக்கின்றது. இந்த சொல்லானது கிரேக்கம் (மொழி) வார்த்தையான அரக்கர் (மான்ஸ்டர்) மற்றும் கட்டி போன்ற வார்த்தைகளிருந்து வந்தது.